แพทย์พบเลือดออกปอด ปอ-ทฤษฎี
แถลงฉบับ10 หัวใจผิดปกติ ความดันดีขึ้น น้องจะบวชให้,อาการพระเอกหนุ่ม ปอ-ทฤษฎี ยังทรงตัว คณะแพทย์ออกแถลงการณ์ฉบับที่ 10 ระบุยังมีอาการหัวใจเต้นผิดจังหวะ แต่ความดันเลือดควบคุมได้ดีขึ้น เลือดยังออกจากช่องเยื่อหุ้มปอดด้านซ้าย สรุปผู้ป่วยยังอยู่ในภาวะวิกฤติที่อาการคงที่ และไม่ขอชี้แจงความคืบหน้าของอาการทางคลินิก จนกว่าจะมีอาการเปลี่ยนแปลงอย่างมีนัยสำคัญ พ่อและผู้จัดการส่วนตัวเครียดจัด แต่กำลังใจยังเข้มแข็ง ขณะที่โบว์อุ้มน้อง มะลิ มาเฝ้าพ่อ เพื่อนดาราและแฟนคลับจากทุกสารทิศยังหลั่งไหลเยี่ยมพระเอกในดวงใจล้นหลาม,กว่าหนึ่งสัปดาห์แล้วที่ ปอ-ทฤษฎี สหวงษ์ พระเอกหนุ่ม ป่วยเป็นไข้เลือดออก ยังนอนรักษาตัวอยู่ที่ หออภิบาลผู้ป่วยวิกฤติโรคหัวใจ (CCU) ชั้น 9 อาคารสมเด็จพระเทพรัตน์ โรงพยาบาลรามาธิบดี โดยมีบรรดาเพื่อนฝูง ดารานักร้อง รวมถึงคนใน วงการบันเทิงและแฟนคลับที่ทราบข่าว หลั่งไหลมาจากทั่วทุกสารทิศ เข้าเยี่ยมอาการด้วยความห่วงใยพระเอกคนดีนั้น,ตั้งแต่ช่วงเช้าวันที่ 16 พ.ย.ที่หออภิบาลผู้ป่วยวิกฤติโรคหัวใจ (CCU) ชั้น 9 อาคารสมเด็จพระเทพรัตน์ โรงพยาบาลรามาธิบดี บรรดาแฟนคลับและกองทัพสื่อมวลชนจำนวนมาก ยังเฝ้าติดตามความคืบหน้าอาการป่วยของปอ โดยมีนายสงวน นางพิสมัย สหวงษ์ พ่อและแม่ พร้อมด้วย โบว์-แวนด้า ภรรยา ที่พาน้องมะลิ-ด.ญ.พาขวัญ ลูกสาว มาคอยเฝ้าดูอาการอย่างใกล้ชิด นอกจากนี้ยังมีเพื่อนๆ และญาติพี่น้องจากจังหวัดบุรีรัมย์ ทยอยกันเข้าเยี่ยมและสอบถามอาการเป็นระยะ จนเวลา 09.00 น. ทีมแพทย์ผู้ให้การรักษาได้เข้ามาตรวจอาการของปอ จากนั้นนายสงวนและญาติ ออกมานั่งฟังรอผลการตรวจอยู่หน้าห้อง CCU พูดคุยปรึกษากัน โดยนายสงวน มีสีหน้าเคร่ง เครียดอย่างเห็นได้ชัด โดยแพทย์ได้ตรวจอาการพักใหญ่ก่อนจะกลับออกไป,นายน้ำอ้อย ศรมนตรา ผู้จัดการส่วนตัวของปอ กล่าวภายหลังจากที่แพทย์ได้เข้าตรวจอาการปอว่า จากการสอบถามแพทย์ที่ให้การรักษา ทราบว่า อาการยังคงวิกฤติอย่างน่าเป็นห่วงอยู่ เพราะอวัยวะของร่างกายที่สำคัญอย่างหัวใจไม่ค่อยดีนัก จนทำให้รู้สึกเป็นห่วงอย่างมาก แพทย์กำลังพยายามรักษาอย่างสุดความสามารถ ส่วนกำลังใจของครอบครัวยังคงดีและเข้มแข็งอยู่ พร้อมที่จะเผชิญและร่วมต่อสู้ไปกับปอจนถึงที่สุด,ผู้สื่อข่าวรายงานว่า ตลอดช่วงบ่ายยังคงมี แฟนคลับมาดูอาการอย่างไม่ขาดสาย โดยส่วนใหญ่นอกจากจะมาสอบถามอาการพระเอกในดวงใจแล้ว ยังมาคอยชื่นชมความน่ารักของน้องมะลิ ลูกสาวปอ ที่มักจะคอยวิ่งเล่นเข้าออกภายในห้อง CCU และห้องรับรองพิเศษอยู่ตลอดเวลา นอกจากนี้แฟนคลับบางราย นำยาสมุนไพร ยาบำรุงต่างๆ ที่อ้างว่ามีสรรพคุณสามารถรักษาไข้เลือดออกและบำรุงตับ ไต หัวใจ มามอบให้กับญาติพระเอกหนุ่มเพื่อใช้ในการรักษามีบางรายมาขออนุญาต รปภ.ที่อยู่เฝ้าหน้าห้อง CCU มายืนเพ่งกระแสจิต อ้างว่าเพื่อให้อาการพระเอกหนุ่มดีขึ้น นอกจากนี้ยังมีบุคคลในวงการบันเทิงมาเยี่ยม อาทิ หน่อง-อรุโณชา ภาณุพันธุ์ ต๋อย-ไตรภพ ลิมปพัทธ์ กอล์ฟ-เบญจพล เชยอรุณ ป๋อ-ณัฐวุฒิ สะกิดใจ แต้ว-ณฐพร เตมีรักษ์ บอย-ปกรณ์ ฉัตรบริรักษ์ เป็นต้น,หน่อง-อรุโณชา ผู้จัดละคร ซึ่งเข้าเยี่ยมอาการ ปอ ผ่านกระจกห้อง CCU เปิดเผยว่านำเครื่องสังฆทาน มามอบให้กับปอ ผ่านทางญาติ เพื่อร่วมทำบุญร่วมกัน จากการสอบถามพ่อปอ บอกว่าอาการยังคงทรงตัว ตนเคยเป็นไข้เลือดออกมาแล้ว ทำให้รู้ว่า ผู้ป่วยไข้เลือดออกทุกข์ทรมานอย่างไง ทำให้เข้าใจหัวอกปออย่างดี ก่อนหน้าที่จะมาได้ไปทำบุญที่วัดพระรามเก้า เพื่อผลบุญนั้นจะกลับมาคุ้มครองปอให้ปลอดภัย,ด้าน ป๋อ-ณัฐวุฒิ กล่าวว่า มาให้กำลังใจทั้ง คนเฝ้าไข้และคนป่วย ภาพที่เห็นก็คือครอบครัวปอ ยังคงมีรอยยิ้มหัวเราะและมีกำลังใจดีมาก ตนบอกให้พ่อปอทานอาหารเยอะๆ พักผ่อนให้มากๆ เพราะหากล้มป่วยลงไปอีกคนจะแย่ ช่วงนี้เป็นช่วงทอดกฐินอยากให้ทุกคนไปทำบุญ แล้วส่งพลังผลบุญที่ยิ่งใหญ่มาให้ปอ เพื่อให้ฟื้นจากอาการป่วย ตอนนี้ที่ดีที่สุดทุกคนทำได้แต่รอ ในการต่อสู้ของปอในครั้งนี้ ตนยังได้นำตุ๊กตาคิดตี้มาฝากน้องมะลิ ด้วย,ขณะที่ รศ.นพ.สุรศักดิ์ ลีลาอุดมลิปิ ผอ.โรงพยาบาลรามาธิบดี กล่าวถึงกรณีกระแสข่าวในโซเซียลเนตเวิร์คว่า โรงพยาบาลรามาฯ จะปรับวิธีการรักษาปอใหม่ และขาดแคลนเลือดกรุ๊ปโอ ที่จะนำไปทำเกล็ดเลือดให้กับปอ-ทฤษฎีว่า ข่าวดังกล่าว ไม่เป็นความจริง โรงพยาบาลไม่ได้ประกาศขอ โรงพยาบาลมีความต้องการรับบริจาคเลือดทุกกรุ๊ปอยู่แล้ว หากใครต้องการบริจาคเลือด มาบริจาคได้ที่ศูนย์บริจาคโลหิตที่ชั้น 3 อาคารสมเด็จพระเทพรัตน์ ส่วนอาการของพระเอกหนุ่มนั้น ยังมีอาการคงที่ ไม่มีอะไรเปลี่ยนแปลง ทำให้ในช่วงเช้าวันที่ 16 พ.ย. ไม่มีแถลงการณ์ของคณะแพทย์ออกมา ซึ่งหากมีการเปลี่ยนแปลงอาการ คณะแพทย์จะแจ้งให้ทราบทันที,ต่อมา เวลา 17.00 น. น้องมะลิ-ด.ญ. พาขวัญ ลูกสาวปอ ได้ออกมาจากห้องรับรองพิเศษ มาวิ่งเล่นและหยอกล้อกับสแตนดี้รูปปอ ขนาดเท่าตัวจริงที่วางอยู่หน้าห้องอย่างไร้เดียงสา พร้อมกับยืนโพสท่าให้สื่อถ่ายภาพอย่างเป็นกันเอง,ขณะเดียวกัน นายน้ำอ้อย ศรมนตรา ผู้จัดการส่วนตัวของปอ ให้สัมภาษณ์อีกครั้งว่า ตั้งแต่ปอป่วยมีผู้หวังดีแนะนำให้ไปประกอบพิธีต่างๆ เพื่อให้หายจากอาการป่วย ครอบครัวได้ทำทุกอย่างเท่าที่ทำได้ เพื่อสร้างบุญกุศลให้เจ้ากรรมนายเวร และให้ผลบุญนั้นคุ้มครองปอให้ปลอดภัย โดยเช้าวันเดียวกันนี้ นางพิสมัยและลูกชายอีก 2 คน ไปทำบุญเลี้ยงพระเพล ถวายผ้าไตรที่วัดเบญจมบพิตรฯ ในช่วงเย็นนายสงวน พ่อปอ ได้กลับไปบ้านย่านลาดพร้าว แก้ฮวงจุ้ย ตามที่ผู้หวังดีแนะนำมา รวมทั้งทุกคนในครอบครัวพร้อมใจกันกินเจ ตั้งแต่วันที่ 15 พ.ย.เป็นต้นมา จนกว่าปอจะผ่านพ้นวิกฤติไปได้ นอกจากนี้ ปิน น้องชายคนเล็กของปอ จะบวชอุทิศส่วนกุศลให้กับเจ้ากรรมนายเวรของปอ ตอนนี้อยู่ในระหว่างเตรียมตัวบวชโดยจะบวชให้เร็วที่สุด แต่ถ้าหากยังไม่สามารถท่องบทสวดขานนาค ได้ ก็จะให้บวชเณรที่วัดพรหมวงศาราม หรือวัดหลวงพ่อเณร ซอยประชาสงเคราะห์ 27 แขวง-เขตดินแดง เพื่อให้ญาติเดินทางมาทำบุญได้ง่าย,ส่วนอาการปอนั้น ผู้จัดการส่วนตัวกล่าวว่า ขณะนี้ยังคงทรงตัวอยู่ ไม่ทรุดลงแต่อย่างใด ก่อนหน้านี้ปอได้เป็นพรีเซ็นเตอร์การกุศลให้กับโรงพยาบาลรามาฯ ทำให้ผลบุญเหล่านั้นได้ตอบสนองให้กับปอ โดยโรงพยาบาลได้ระดมทีมแพทย์เข้าให้การรักษาอย่างเต็มที่,ช่วงเย็น คณะแพทย์โรงพยาบาลรามาธิบดี ได้ออกประกาศ เรื่อง ชี้แจงอาการป่วยของนายทฤษฎี สหวงษ์ (ปอ) ฉบับที่ 10 ระบุว่า อาการหัวใจเต้นผิดจังหวะและความดันเลือดควบคุมได้ดีขึ้น ยังมีเลือดที่ออกจากช่องเยื้อหุ้มปอดด้านซ้าย การตอบสนองของม่านตาปกติ การทำงานของตับและไตวายเฉียบพลันคงเดิม ขณะนี้ให้การรักษาด้วยยาปฏิชีวนะ ยากระตุ้นความดันเลือด เครื่องฟอกไตและเครื่องพยุงการทำงานของปอดและหัวใจ (Extracorporeal Membrane Oxygennator : ECMO) อย่างต่อเนื่อง ให้อาหารทางหลอดเลือดดำและให้เลือดและส่วนประกอบของเลือดเป็นระยะ โดยสรุปผู้ป่วยยังอยู่ในภาวะวิกฤติที่อาการคงที่ โรงพยาบาลจึงขอไม่ชี้แจงความคืบหน้าของอาการทางคลินิก จนกว่าจะมีอาการเปลี่ยนแปลงอย่างมีนัยสำคัญ,เวลา 19.00 น.นายสงวน สหวงษ์ พ่อของปอ นิมนต์พระจากวัดพรหมวงศาราม หรือวัดหลวงพ่อเณร จำนวน 5 รูป มาสวดเสริมดวงชะตาให้ปอ ภายในห้องพักรับรองพิเศษ และร่วมกันสอนบทสวดมนต์ ให้กับนายชวนันท์ สหวงษ์ หรือปิน น้องชายคนเล็กของปอ นายชวนันท์กล่าวว่า ตั้งใจจะบวชมานานแล้ว และจริงๆกำหนดจะบวชในวันที่ 16 พ.ย. แต่ญาติยังเตรียมงานไม่ทัน จึงเลื่อนมาเป็นเวลา 07.00 น.วันที่ 17 พ.ย. ที่วัดพรหมวงศาราม โดยจะบวชเณร 3 วัน ถือว่าเป็นอีกหนึ่งกุศลที่จะช่วยพี่ปอ คืนนี้จะเข้าไปบอกข้างหูพี่ปอว่า ปินจะบวชให้พี่ เพื่อให้พี่ปอรับรู้จะได้ฟื้นตัวขึ้นมาเร็วๆ เพราะทั้งญาติและทุกคนกำลังเฝ้ารอคอยการกลับมาของพี่ปออยู่
อาการพระเอกหนุ่ม ปอ-ทฤษฎี ยังทรงตัว คณะแพทย์ออกแถลงการณ์ฉบับที่ 10 ระบุยังมีอาการหัวใจเต้นผิดจังหวะ แต่ความดันเลือดควบคุมได้ดีขึ้น เลือดยังออกจากช่องเยื่อหุ้มปอดด้านซ้าย สรุปผู้ป่วยยังอยู่ในภาวะวิกฤติที่อาการคงที่
อาการ ปอ ทฤษฎี,ปอ ทฤษฎี ป่วยไข้เลือดออก,ปอ ทฤษฎี,ทฤษฎี สหวงษ์,ไข้เลือดออก,ภาวะวิกฤติ,โรงพยาบาลรามาธิบดี,แถลงการณ์ ปอ ทฤษฎี,ข่าว